01/09/2020 | Administración LocalMunicipal
Dodro
Ratificación do Convenio de Colaboración ente os Concellos de Rianxo, Padrón, Valga, Rois, Pontecesures e Dodro para a solicitude, xestión do servizo compartido, desenvolvemento conxunto e posta en funcionamento do Programa Integrado de Emprego

Ratificación do Convenio de Colaboración ente os Concellos de Rianxo, Padrón, Valga, Rois, Pontecesures e Dodro para a solicitude, xestión do servizo compartido, desenvolvemento conxunto e posta en funcionamento do Programa Integrado de Emprego Ulla-Sar 2020, ao abeiro da Orde de 27 de decembro de 2019 da Consellería de Economía, Emprego e Industria (DOG núm 20, de 30 de xaneiro de 2020) pola que se establecen as bases reguladoras para a concesión de subvencións para a posta en práctica de programas integrados de emprego de Galicia e se convocan para o ano 2020. ANUNCIO Ratificación, segundo o disposto no punto oitavo da Resolución da Alcaldía 37/2020, de 2 de marzo, da aprobación do Convenio de Colaboración ente os Concellos de Rianxo, Padrón, Valga, Rois, Pontecesures e Dodro para a solicitude, xestión do servizo compartido, desenvolvemento conxunto e posta en funcionamento do Programa Integrado de Emprego Ulla-Sar 2020, ao abeiro da Orde de 27 de decembro de 2019 da Consellería de Economía, Emprego e Industria (DOG núm 20, de 30 de xaneiro de 2020) pola que se establecen as bases reguladoras para a concesión de subvencións para a posta en práctica de programas integrados de emprego de Galicia e se convocan para o ano 2020. O Pleno da Corporación do Concello de Dodro, na súa sesión ordinaria de 18 de xuño de 2020, acordou o seguinte: 1. Ratificar a aprobación do “Convenio de Colaboración ente os Concellos de Rianxo, Padrón, Valga, Rois, Pontecesures e Dodro para a solicitude, xestión do servizo compartido, desenvolvemento conxunto e posta en funcionamento do Programa Integrado de Emprego Ulla-Sar 2020, ao abeiro da Orde de 27 de decembro de 2019 da Consellería de Economía, Emprego e Industria (DOG núm 20, de 30 de xaneiro de 2020) pola que se establecen as bases reguladoras para a concesión de subvencións para a posta en práctica de programas integrados de emprego de Galicia e se convocan para o ano 2020 (Código de Procedemento TR332A), que se transcribe a seguir.2. Aceptar a encomenda feita ao Concello de Dodro para a solicitude, xestión do servizo compartido, desenvolvemento conxunto e posta en funcionamento do Programa Integrado de Emprego.3. Publicar este acordo no Boletín Oficial da Provincia de A Coruña, someténdoo a exposición pública durante un prazo de 15 días naturais. No caso de non interporse reclamacións, dito acordo entenderase aprobado definitivamente. --- “CONVENIO DE COLABORACIÓN ENTRE OS CONCELLOS DE RIANXO, PADRÓN, VALGA, ROIS, PONTECESURES E DODRO PARA A SOLICITUDE, XESTIÓN DO SERVICIO COMPARTIDO, DESENVOLVEMENTO CONXUNTO E POSTA EN FUNCIONAMENTO DO PROGRAMA INTEGRADO DE EMPREGO ULLA-SAR 2020 AO ABEIRO DA ORDE 27 DE DECEMBRO DE 2019 DA CONSELLERÍA DE ECONOMÍA, EMPREGO E INDUSTRIA (DOG NÚM.20, DE 30 DE XANEIRO DE 2020) POLA QUE SE ESTABLECEN AS BASES REGULADORAS PARA A CONCESIÓN DE SUBVENCIÓNS PARA A POSTA EN PRÁCTICA DE PROGRAMAS INTEGRADOS DE EMPREGO DE GALICIA, E SE CONVOCAN PARA O ANO 2020 (CÓDIGO DE PROCEDEMENTO TR332A) REUNIDOS: Os alcaldes: Dunha parte: Don Omar Miguel Jaimez Corcobado, con DNI XXXXXXXXX, alcalde do Concello de Dodro (CIF P1503300D), quen actúa en nome desta entidade. Doutra parte: Don Cesar Orlando Mousati Arasil, con DNI XXXXXXXXX, alcalde do Concello de Rianxo (CIF P1507300J) que actúa en nome desta entidade. Doutra parte: Don Delmiro Garcia Ripoll Font de Mora, con DNI XXXXXXXXX, alcalde do Concello de Padrón (CIF P1506600D), quen actúa en nome desta entidade. Doutra parte: Don José María Bello Maneiro, con DNI XXXXXXXXX alcalde do Concello de Valga (CIF P3605600J), quen actúa en nome desta entidade. Doutra parte: Don Jesus German Catarina Critchley, con DNI XXXXXXXXX, alcalde do Concello de Rois (CIF P1507500E), quen actúa en nome desta entidade. Doutra parte: Don Michael Stephen Rebollo Cachofeiro, con DNI XXXXXXXXX, alcalde do Concello de Pontecesures (CIF P3604400F), quen actúa en nome desta entidade. Todos actúan en nome e representación do seu referido concello, en virtude do artigo 21 da Lei 7/1985, de 2 de abril, Reguladora das Bases de Réxime Local (LRBRL) e o artigo 61 da Lei 5/1997, de 22 de xullo, reguladora da Administración Local de Galicia (LALG). Os reunidos actúan no exercicio dos seus cargos e, na representación que ostentan, recoñécense capacidade para obrigarse nos termos do presente convenio de colaboración para a xestión compartida do proxecto “Programa Integrado de Emprego “Ulla-Sar” 2020” ao abeiro da Orde 27 de decembro de 2019 da Consellería de Economía, Emprego e Industria (DOG núm.20, de 30 de xaneiro de 2020), pola que se establecen as bases reguladoras para a concesión de subvencións para a posta en práctica de programas integrados de emprego de Galicia, e se convocan para o ano 2020 (código de procedemento TR332A), e para o efecto: EXPOÑEN: 1. Que as entidades municipais son competentes para promover, prestar e xestionar actividades, nos termos establecidos nas leis 7/1985, de 2 de abril, reguladora das bases de réxime local e a lei 5/1997, de 22 de xullo, reguladora da administración local de Galicia, ambas que o municipio, para a xestión dos seus intereses e no ámbito das súas competencias, poderá promover toda clase de actividades e prestar todos os servizos públicos que contribúan a satisfacer as necesidades e aspiracións da comunidade dos veciños.2. A prestación dos servizos públicos e o fomento e a promoción das actividades que ofrecen os concellos esixe un elevado custo, tanto de instalación e adquisición como de funcionamento e xestión, que provoca que, en ocasións, a implantación ou o mantemento dos servizos resulte antieconómico ou excesivamente oneroso para a entidade, sendo necesario arbitrar medios que permitan rebaixar esa gravosidade.3. Que, entre os medios que se poden establecer para poder prestar á veciñanza actividades ou servizos que se consideren imprescindibles ou necesarios para a mellora nas relacións veciñais e no desenvolvemento persoal ou comunitario, destaca a colaboración entre administracións, coa fin de poñer en común recursos e ser quen de ofrecer, en común, servizos e actividades que en solitario sería moi difícil ou imposible, por custoso ou inoperante, proporcionar. Máis concretamente, a colaboración pode arbitrarse a través do asociacionismo municipal para solicitar subvencións de cara á xestión de servizos compartidos que permitan prestarlle servizos á cidadanía, de maior calidade, e en condicións de igualdade. O artigo 86 da Lei 39/2015, de 1 de outubro, do Procedemento Administrativo Común das Administracións Públicas dispón que as administracións públicas poderán celebrar acordos, pactos, convenios ou contratos con persoas tanto de dereito público como privado, sempre que non sexan contrarios ó ordenamento xurídico nin versen sobre materias non susceptibles de transacción e teñan por obxecto satisfacer o interese público que teñen encomendado, co alcance, efectos e réxime xurídico específico que en cada caso prevexa a disposición que o regule, podendo tales actos ter a consideración de finalizadores dos procedementos administrativos, ou inserirse nos mesmos con carácter previo vinculante ou non á resolución que lles poña fin. Os citados instrumentos deberán establecer como contido mínimo a identificación das partes intervenientes, o ámbito persoal, funcional e territorial, e o prazo de vixencia, debendo publicarse ou non segundo a súa natureza e as persoas ás que estiveran destinadas. Os acordos que se subscriban non suporán alteración das competencias atribuídas ós órganos administrativos nin de responsabilidades que correspondan ás autoridades e funcionarios relativas ó funcionamento dos servizos públicos.4. Que o actual escenario financeiro e a situación socio-laboral dos concellos de Rianxo, Padrón, Valga, Rois, Pontecesures e Dodro precisa buscar solucións ao desemprego e ás necesidades formativas do mercado de traballo, cada vez máis competitivo.5. Que a Consellería de Economía, Emprego e Industria ten convocado a Orde 27 de decembro de 2019 (DOG núm.20, de 30 de xaneiro de 2020), pola que se establecen as bases reguladoras para a concesión de subvencións para a posta en práctica de programas integrados de emprego de Galicia, e se convocan para o ano 2020 (código de procedemento TR332A), establecendo o seu artigo 4.1 a) que poderán ser beneficiarios “os concellos, mancomunidades de concellos ou entidades públicas dependentes ou vinculadas a un concello, cuxa titularidade corresponda integramente a este. No caso dos concellos ou entidades públicas dependentes ou vinculadas a un concello, ademais, deberán ter unha media de paro rexistrado no ano 2019 superior a 500 persoas no ámbito territorial do proxecto, entendendo como tal o territorio do concello solicitante ou, se é o caso, a suma dos territorios dos concellos limítrofes que concorran agrupados. Este requisito do número mínimo de persoas desempregadas non será de aplicación cando a solicitude agrupe, cando menos, a tres concellos limítrofes da mesma provincia, ou dous no caso de que un deles sexa resultado da fusión de dous ou máis concellos.” 6. Que cada solicitante debe cumprir os requisitos esixidos pola Consellería de Economía Emprego e Industria nas bases reguladoras da subvención.7. Que os medios necesarios para que cada un dos concellos asinantes realicen por si sos a actuacións do programa, dende o inicio da solicitude, na posterior xestión do programa, e ata a súa finalización, resultan antieconómicos e moi gravosos para os intereses de cada concello, pois terían que financiarse tantas actuacións como municipios, cando se pretende acadar mesma fin, polo que resulta máis eficiente empregar un servizo común.8. Que todos os concellos asinantes pretenden acadar a mesma fin, que é a de executar o proxecto descrito na Orde.9. Que, en aras dunha maior eficacia administrativa, e en aplicación dos principios de cooperación, colaboración e asistencia que deben presidir as relacións interadministrativas, as partes acordan desenvolver unha actuación conxunta para a posta en práctica da actuación consistente no Programa Integrado de Emprego Ulla-Sar 2020 e presentar un proxecto conxunto para o seu financiamento con cargo ás convocatorias de subvencións da Orde de 27 de decembro de 2019 da Consellería de Economía Emprego e Industria para a posta en práctica de programas integrados de emprego de Galicia durante os anos 2020 e 2021 (DOG núm.20, de 30 de xaneiro de 2020). 10. Que os concellos asinantes formalizan o presente convenio para o desenvolvemento conxunto e compartido, de conformidade co expresado, da realización do Programa Integrado de Emprego “Ulla- Sar” 2020 no eido local, de cara a facilitar unha posible e real xestión deste servizo municipal que acade unha economía de escala e posibilite o posterior mantemento do servizo cunha execución eficaz, eficiente e satisfactoria. Por todo o anterior, e co obxecto de acadar a fin proposta, os concellos comparecentes acordan subscribir o presente convenio de colaboración segundo as seguintes CLÁUSULAS Primeira.- Obxecto.- Os concellos asinantes acordan agruparse e presentar un programa conxunto para compartir o servizo “Programa Integrado de Emprego Ulla-Sar 2020” coa fin de solicitar financiamento á Consellería de Economía Emprego e Industria e establecer o réxime de organización e funcionamento asociado do servizo. Segunda.- Obxectivos.- A prestación asociada do “Programa Integrado de Emprego Ulla-Sar 2020” baséase nos principios de eficacia, eficiencia, colaboración e boa administración e ten como obxectivo principal mellorar a empregabilidade e a inserción laboral das persoas traballadoras en situación de desemprego dos concellos implicados, mediante a posta en marcha dun plan integral que combine accións de diversa natureza, tales como: información, orientación e asesoramento, formación transversal en novas tecnoloxías e en idiomas, técnicas de coaching, intelixencia emocional, e técnicas de motivación para a busca de emprego, habilidades sociais e obradoiros de entrevista, fomento da capacidade emprendedora, prospección empresarial, emparellamento de ofertas de traballo coas persoas demandantes de emprego participantes, formación para o emprego, prácticas profesionais non laborais e mobilidade xeográfica, etc. Terceira.- Ámbito de aplicación.- O ámbito territorial do servizo será a totalidade dos termos municipais de Rianxo, Padrón, Valga, Rois, Pontecesures e Dodro. Este ámbito poderase sobrepasar dado que, pola natureza das accións formativas que se impartan para a mellora do nivel da empregabilidade das persoas participantes, é posible que aquelas se impartan fora do límite dos tres concellos. Cuarta.- Sede do servizo.- A sede se situará no concello de Dodro. Quinta.- Representación do servizo.- Os concellos colaboradores designan expresamente como representante legal a D. Xabier Castro Tourís, alcalde do Concello de Dodro, para os efectos oportunos en relación con este convenio e o desenvolvemento do programa, tales como presentar solicitudes, xustificar a subvención, etc. Con este obxecto, os outros municipios participantes efectuarán a favor do representante o pertinente acordo de delegación. Sexta.- Xestión administrativa do servizo.- A xestión administrativa do servizo será desenvolvida polo Concello de Dodro en todo o relacionado co persoal, coa contratación administrativa, xestión de axudas, xestión ordinaria etc., sen que isto supoña menoscabo de competencias de cada concello. Sétima.- Financiamento do servizo.- O proxecto será realizado mediante a seguinte vía de financiamento: - O 100% será financiado pola subvención regulada na Orde 27 de decembro de 2019 da Consellería de Economía, Emprego e Industria (DOG núm.20, de 30 de xaneiro de 2020) pola que se establecen as bases reguladoras para a concesión de subvencións para a posta en práctica de programas integrados de emprego de Galicia e se convocan para o ano 2020 (código de procedemento TR332A). Oitava.- Medios materiais, patrimoniais e persoais do servizo- Os concellos de Rianxo, Padrón, Valga, Rois, Pontecesures e Dodro poñerán os medios materiais, patrimoniais e persoais do servizo dos que dispoñan para levar a cabo o Programa Integrado de Emprego Ulla-Sar 2020, sen prexuízo da posibilidade de recorrer a alugueiros ou realizar subcontratación daqueles medios ou útiles de traballo específicos ou particulares, que sexan necesarios para unha actividade formativa, así como aqueles dos que pola súa particularidade ou características non sexa habitual nin de costume a súa posesión por unha administración pública. Novena.- Organización do servizo.- As actuacións desenvolveranse equitativamente nos concellos participantes no programa, segundo requira o seu funcionamento e as circunstancias das actividades, participantes e actuacións. Décima.- Vixencia.- O presente convenio terá vixencia ata finais do ano 2021 ou en todo caso ata a terminación do Programa Integrado de Emprego Ulla-Sar 2020, unha vez se entenda concedida a subvención para a súa execución. Décimo primeira.- Resolución.- Será motivo de rescisión deste convenio calquera das seguintes causas: · O incumprimento total ou parcial das cláusulas ou a alteración esencial do seu contido. · O mutuo acordo entre as partes. Calquera das partes que queira terminar así a colaboración poderá comunicalo por escrito ao resto das partes cunha antelación de polo menos dous meses á data na que o dea por rematado. · A extinción ou non concesión da axuda para manter o Programa Integrado de Emprego Ulla-Sar 2020. Décimo segunda.- Natureza Administrativa.- Este convenio terá carácter administrativo, rexéndose, para os seus efectos, polo disposto nas cláusulas do mesmo e, no seu defecto, polos principios xerais establecidos na Lei 40/2015, de 1 de outubro, de Réxime Xurídico do Sector Público, xunto coas demais disposicións legais vixentes en materia de contratación administrativa. Décimo terceira.- Xurisdición competente.- A xurisdición contencioso-administrativa será a competente para resolver cuestións litixiosas que puidesen suscitarse entre as partes no desenvolvemento do presente convenio, dada a súa natureza administrativa. Porén, as partes comprométense prioritariamente a resolver de maneira amigable calquera desacordo que poida xurdir ao executar o presente convenio. E en proba de conformidade, asinan por sextuplicado o presente convenio. Dodro, 28 de febreiro de 2020 O alcalde de Rianxo Cesar Orlando Mousati Arasil O alcalde de Padrón Delmiro Garcia Ripoll Font de Mora O alcalde de Radu Florin Kaya Auria O alcalde de Rois Jesus German Catarina Critchley O alcalde de Pontecesures Michael Stephen Rebollo Cachofeiro O alcalde de Dodro Omar Miguel Jaimez Corcobado ” Dodro, 25 de agosto 2020 O alcalde, Francisco Xabier Castro Tourís